Lydia Laas

Lydia Laas (16. juuli 1909 Viiratsi vald – 17. september 1978) oli eesti skulptor.

 Elulugu 
Lydia Laas sündis Viiratsi mõisa puusepa tütrena. Õppis Vastemõisa valla algkoolis ning töötas kuni 1934. aastani kodutalus. 1934. aastal alustas ta õpinguid Kõrgemas Kunstikoolis Pallas, kus tema juhendaja oli Anton Starkopf. Kuue aasta pärast arvati Laas lõpetajate hulka, kuid ainelistel põhjustel venis diplomi saamine 1943. aastani. Laasi elukoht ja ateljee hävisid pommitamisel ning 1944. aastal naasis ta kodutallu. 1945. aastal kolis ta Tallinna, kus töötas vabakunstnikuna. 

Lydia Laas on maetud Tallinna Metsakalmistule.

 Looming 
Tema 1950. aastate looming oli natuuritruu ja detailirikas, 1960. aastatel leidis aga kunstnik iseloomuliku lihtsa, veidi askeetliku käekirja. Laas oli suur muusikaarmastaja. Noorena laulis ta Vastemõisa Noorsoo Seltsi segakooris.Jaan Joandi, Kohtumisi Lydia Laasiga, Tee Kommunismile, 14.07.1979 Laasi lemmikteemad olid noored, sport ning muusika. Tema loomingusse kuuluvad teosed "Noor viiuldaja", "Muusikaõpilane", "Rahvatantsija", "Noor akrobaat", aga ka näiteks "Koolinoor laskeharjutusel" ning "Trummilööja pioneer". Üks ilmekamaid ja isikupärasemaid teoseid on 1957. aastast pärinev "Leelutaja". Esmajoones tervislikel põhjustel jäi skulptori osalemine kunstielus suhteliselt lühiealiseks, tema viimane esinemine näitusel toimus 1965. aastal. Ka jäi suur osa töid materjali viimata.Enn Roos, Lydia Laasi meenutades, Sirp ja Vasar, 3.08.1979 

 Osalemine näitustel 
 1942 kevadnäitus Tartus
 1947 "7 aastat nõukogude kunsti"
 1950 "Kümme aastat nõukogude Eesti kujutavat kunsti"
 1952 "Suure Sotsialistliku Oktoobrirevolutsiooni 35. aastapäevaks pühendatud kunstinäitus"
 1955 sügisnäitus
 1955 "15 aastat Nõukogude Eesti kunsti"
 1959 "NLKP XXI kongressile pühendatud vabariiklik kunstinäitus"

 Viited 

Kirjandus
 Roos, E. "Lydia Laas" (Skulptor Lydia Laas 50). Kunst 01/1960, lk. 88–89

Välislingid
 "Seltsimaja lähedale tuleb skulptuur" Sakala, 1. september 2012
 Teosed Eesti Kunstimuuseumi digitaalkogus

Kategooria:Eesti skulptorid
Kategooria:Metsakalmistule maetud
Kategooria:Sündinud 1909
Kategooria:Surnud 1978